آلمانیانین باتی سیندا باش وئرن داشقین‌لار نتیجه‌سینده هلاک اولان‌لارین سایی 80-ی کئچیب، 1،3 میندن چوخ اینسان ایتکین دوشوب.
قوزیی نوردراین-وستفالن ایالتینده 30 نفر هلاک اولوب. راینلاند-فالتس ایالتینده ایسه داشقین‌لار آزی 50 نفرین حیاتینا سون قویوب. پولیس حساب ائدیر کی، اؤلن‌لرین سایی آرتا بیلر.
قورتارما ایشلرینه عاجیل خیدمت‌لرله یاناشی، بوندس وئرین قوه‌لری و پولیس هلیکوپترلری جلب اولونوب.
بولگه‌نین 200 میندن چوخ ساکینی الکتریک‌سیز قالیب. راینلاند-فالتس ایالتینده گون عرضینده بیر متر مربع  اراضییه 148 لیتر یاغینتی دوشوب. لئیسان یاغیش‌لاری ئین آر و موزل، همچنین زاور، پروم، نیمس، کیل و ارفت چای‌لاری‌نین مجرالاریندان‌ چیخما‌لارینا سبب اولوب. بیر سیرا یاشاییش منطقه‌لری‌نین فاکتیکی اولا‌راق خاریجی دونیایا ایله علاقه‌سی کسیلیب.
